Lapangan Terbang Ramon

Lapangan Terbang Ramon (Bahasa Ibrani: נמל התעופה רמון, Arab: مطار رامون) (IATA: ETM, ICAO: LLER), dinamakan sempena Ilan dan Asaf Ramon dan secara tidak rasmi juga dikenali sebagai Lapangan Terbang Eilat-Ramon ialah sebuah lapangan terbang antarabangsa yang terletak di Lembah Timna di selatan Israel. Lapangan Terbang Ramon ialah lapangan terbang kedua terbesar di Israel (selepas Lapangan Terbang Ben Gurion) dan telah menggantikan Lapangan Terbang Eilat dan Lapangan Terbang Ovda bagi kegunaan awam. Ia juga berfungsi sebagai lapangan terbang utama di Israel.

Lapangan terbang ini dinamakan sebagai kenangan terhadap angkasawan Israel pertama, Ilan Ramon yang maut dalam bencana kapal angkasa Columbia, dan anaknya Assaf Ramon yang meninggal dunia enam tahun kemudian ketika jet pejuang F-16-nya terhempas dalam kemalangan ketika sesi latihan.

Sejarah 
Lapangan Terbang Eilat didirikan pada 1949, ketika kebanyakan kawasan Eilat adalah kosong. Ketika bandar itu berkembang, sebahagian besarnya dibina di sekitar lapangan terbang ini. Dalam perjanjian damai antara Israel dengan Jordan, diputuskan bahawa operasi akan dipindahkan dari Lapangan Terbang Eilat ke Lapangan Terbang Aqaba. Rancangan asal ialah menamakan semula Lapangan Terbang Aqaba sebagai Lapangan Terbang Antarabangsa Keamanan Aqaba-Eilat. Sungguhpun begitu, perjanjian itu tidak pernah dilaksanakan, dan kesepakatan antara kedua-dua negara pada Mac 1997 menetapkan bahawa penerbangan domestik akan terus menggunakan Lapangan Terbang Eilat, sementara tidak ada tindakan lebih lanjut untuk memindahkan penerbangan antarabangsa.

Pada Mei 2021, Briged Al-Qassam, sayap ketenteraan kumpulan ketenteraan Palestin, Hamas melancarkan peluru berpandu Ayyash 250 ke Lapangan Terbang Ramon, dan pengeboman itu berlaku beberapa jam selepas pihak berkuasa Israel memutuskan untuk menutup Lapangan Terbang Ben Gurion dan mengalihkan penerbangan ke lapangan terbang ini berikutan serangan berterusan peluru berpandu oleh pasukan Palestin ke arah Tel Aviv.

Rujukan 

Ramon